1946 йылдың 13 майында СССР Министрҙар Советының м («Реактив ҡорал мәсьәләләре») 1017-419сс һанлы ҡарары сыға; В.xa0П.xa0Глушко ҡарар тексында телгә алынмай, ләкин ошо документҡа ярашлы, ул яңы эш урынына тәғәйенләнә. 1946 йылдың 3 июлендә СССР-ҙың авиация сәнәғәте министры М.xa0В.xa0Хруничевтың Ҡазандағы Ракета двигателдәре Махсус Конструктор Бюроһын Мәскәү өлкәһенең 456-сы авиация заводы урынлашҡан Химки ҡалаһына күсереү тураһында бойороғо сыға; завод баллистик ракеталар һәм самолёттар өсөн шыйыҡсалы ракета двигателдәре производствоһы итеп үҙгәртеп ҡоролорға тейеш була, ә 456-сы Ракета двигателдәре Махсус Конструктор Бюроһы (ОКБ-456) тип үҙгәртелә. Шул уҡ бойороҡ менән В.xa0П.xa0Глушко 456-сы Махсус конструкторлыҡ бюроһының (хәҙерге «Энергомаш» ғилми-етештереү берекмәһе) баш конструкторы итеп тәғәйенләнә. Шунда уҡ тиерлек Глушко, шыйыҡ яғыулыҡ ракета двигателдәренең баш конструкторы булараҡ, индерелгән Төп конструкторҙар советы ойошторола. 1946 йылдың ноябрендә элекке ОКБ-РД хеҙмәткәрҙәренең күбеһе ғаиләләре менән бергә Химкиға күсеп килә; бер үк ваҡытта Химкиға А-4 ракетаһы двигателен тергеҙеп етештергәндә техник ярҙам күрһәтеү өсөн «Нордхаузен» институтында хеҙмәткәрҙәре араһынан һайлап алынған 17 немец белгесе лә ғаиләләре менән килә.